ອົງການສືບລັບ ສະຫະລັດ ຢືນຢັນວ່າ ການລັກເຈາະຂໍ້ມູນ ບໍລິສັດ SolarWinds ມີຄວາມເປັນໄປໄດ້ວ່າ ແມ່ນສີມືຂອງ ຣັດເຊຍ
ເຂົາເຈົ້າໄດ້ກ່າວຕື່ມວ່າ “ໃນເວລານີ້, ພວກເຮົາເຊື່ອວ່າ ນີ້ແມ່ນ ແລະ ຈະສືບຕໍ່ເປັນຄວາມພະຍາຍາມ ເກັບກຳຄວາມລັບ. 
ບັນດາເຈົ້າໜ້າທີ່ສືບລັບ ສະຫະລັດ ທີ່ທຳການສືບສວນສອບສວນການເຈາະຂໍ້ມູນການຮັກສາຄວາມປອດໄພທາງຄອມພິວເຕີຂະໜາດໃຫຍ່ຂອງເດືອນທີ່ຜ່ານມາທີ່ໄດ້ສົ່ງກະທົບຕໍ່ບໍລິສັດຫຼາຍພັນແຫ່ງ ແລະ ສິບກວ່າອົງການລັດຖະບານນັ້ນ ໄດ້ເຕືອນວ່າການລັກເຈາະຂໍ້ມູນດັ່ງກ່າວ ແມ່ນສ່ວນນຶ່ງການການສືບລັບທີ່ກຳລັງດຳເນີນຢູ່, ເຊິ່ງມີຄວາມເປັນໄປໄດ້ວ່າດຳເນີນໂດຍ ຣັດເຊຍ ການສະຫຼຸບໂດຍທົ່ວໄປ, ທີ່ຖືກເປີດເຜີຍໃນວັນອັງຄານວານນີ້ໂດຍອົງການ ສັນ ຕິບານກາງຫຼື FBI, ອົງການຮັກສາຄວາມປອດໄພທາງຄອມພິວເຕີ ແລະ ການ ຮັກສາຄວາມປອດໄພດ້ານພື້ນ ຖານໂຄງລ່າງ ແລະ ອົງການຮັກສາຄວາມປອດໄພແຫ່ງຊາດນັ້ນ, ແມ່ນການຖະແຫຼງຍອມຮັບຢ່າງເປັນທາງການຄັ້ງທຳອິດຈາກບັນດາເຈົ້າໜ້າທີ່ ສະຫະລັດ ແລະ ຢືນຢັນຄຳເຫັນກ່ອນໜ້ານີ້ ໂດຍບັນດາເຈົ້າໜ້າທີ່ອະວຸໂສ ແລະ ສະມາຊິກສະພາຜູ້ທີ່ໄດ້ກ່າວວ່າ ຫຼັກຖານໄດ້ຊີ້ “ໄປໃສ່ ຣັດເຊຍ ຂ້ອນຂ້າງຢ່າງຊັດເຈນ ” “ວຽກງານນີ້ໄດ້ລະບຸວ່າ ຜູ້ດຳເນີນການຂົ່ມຂູ່ທີ່ມີຄວາມກ້າວໜ້າຢ່າງບໍ່ລົດລະ, ເຊິ່ງມີຄວາມເປັນໄປໄດ້ວ່າມີຕົ້ນກຳເນີດມາຈາກ ຣັດເຊຍ ນັ້ນ, ແມ່ນມີຄວາມຮັບຜິດຊອບສຳລັບການທຳລາຍທາງຄອມພິວເຕີທີ່ກຳລັງດຳເນີນຢູ່ ແລະ ຖືກຄົ້ນພົບເມື່ອບໍ່ດົນມານີ້ຕໍ່ທັງເຄືອຂ່າຍລັດຖະບານ ແລະ ບໍ່ແມ່ນລັດຖະບານ,” ອີງຕາມຖະແຫຼງການຈາກບັນດາອົງການສືບລັບ ແລະ ການຮັກສາຄວາມປອດໄພດັ່ງກ່າວ ເຂົາເຈົ້າໄດ້ກ່າວຕື່ມວ່າ “ໃນເວລານີ້, ພວກເຮົາເຊື່ອວ່ານີ້ແມ່ນ ແລະ ຈະສືບຕໍ່ເປັນຄວາມພະຍາ ຍາມເກັບກຳຄວາມລັບ ພວກເຮົາແມ່ນກຳລັງເອົາທຸກບາດກ້າວທີ່ຈຳເປັນ ເພື່ອເຂົ້າໃຈຂອບເຂດ ຂອງຂະບວນການດັ່ງກ່າວ ຢ່າງເຕັມທີ່ ແລະ ຕອບໂຕ້ຢ່າງສອດຄ່ອງກັນ ” ຫຼັກຖານຂອງການລະເມີດປະກອບມີ ບໍລິສັດບໍລິຫານຊັອຟແວ SolarWinds ທີ່ມີຫ້ອງການຕັ້ງຢູ່ລັດ ເທັກຊັສ, ເຊິ່ງປາກົດຂຶ້ນຄັ້ງທຳອິດໃນຕົ້ນເດືອນທັນວາປີກາຍນີ້ ເວລາທີ່ບໍລິສັດການຮັກສາຄວາມປອດໄພທາງຄອມພິວເຕີເອກະຊົນ FireEye ໄດ້ປະກາດວ່າລະບົບຂອງເຂົາເຈົ້າໄດ້ຖືກລັກເຈາະເຂົ້າໄປ ແລະ ວ່າຂໍ້ມູນທີ່ລະອຽດອ່ອນໄດ້ຖືກລັກໄປ ໃນຫຼາຍວັນຕໍ່ມາ, ການລັກເຈາະຂໍ້ມູນດັ່ງກ່າວຖືກຕິດຕາມຮ່ອງຮອຍໄປສູ່ບໍລິສັດ SolarWinds, ດ້ວຍບັນດານັກສືບສວນສອບສວນເຕືອນວ່າ ລູກຄ້າປະມານ 18,000 ລາຍ, ລວມທັງອົງການລັດຖະບານ ສະຫະລັດ ຕ່າງໆ ແລະ ບັນດາບໍລິສັດໃນທົ່ວໂລກ ແມ່ນຖືກຜົນກະທົບ ໃນເດືອນແລ້ວນີ້, ບໍລິສັດຜະລິດຊັອຟແວຂະໜາດໃຫຍ່ Microsoft ໄດ້ກ່າວວ່າ ພວກລັກເຈາະຂໍ້ມູນແມ່ນຍັງສາມາດໃຊ້ການລັກເຈາະເພື່ອເຂົ້າຫາແຫຼ່ງລະຫັດທີ່ຖືກປ້ອງກັນຢ່າງໜາແໜ້ນຂອງບໍລິສັດ, ເຊິ່ງແມ່ນການຂຽນໂປຣແກຣມ ພື້ນຖານທີ່ຈຳເປັນ ເພື່ອດຳເນີນໂປຣແກຣມ Microsoft ແລະ ລະບົບການປະຕິບັດການ